Gester Obe hömmer do üse onplanet Plan, wohe mer aus Nöchsts wärde go, weder öber de Huufe grüert. Ergendwie wott das Wätter do ned so wis mer gärn hätte. Dorom hömmer üs entschede, d Stadt ond Region Rotorua (bekannt för Geysir, Schwäfuquelle ond Maorischi Kultur)  ossezloh. Mer hei üs do so ganz spontan Rechtig Norde uf Thames gmacht, mer hei det no e Mission z erföue gha - e Gebortstagsgruess go öberbrenge.   Üsem Kolleg Raphi si Brüeder Philippe esch in Thames för nes paar Mönet inere Töffbuude am Schaffe ond het höt Geborri - ond wenn mer scho sooo nooch si, esch das Grond gnueg, verbii zgo. Met Fröid hömmer do onderwägs es Chüechli ond Cherzli gchouft ond si ne  bem Schaffe go öberrasche ond hei dodebii nö öppis öber d Arbetswiis i Neuseeländer-Garage glehrt.